Thomas Ravenscroft

Thomas Ravenscroft (ca 1582/1593 – 1635) var en engelsk sanger, musikkteoretiker og komponist fra renessansen. 

 Liv og virke 
Det finnes lite dokumentert materiale om Ravenscrofts liv. Sannsynligvis var han sanger i koret til St. Paul's Cathedral i London, da en «Thomas Raniscroft» er dokumentert der. Kanskje sang han der fra rundt 1605 under ledelse av Thomas Giles. I 1607 fikk han tittelen «Bachelor of Musicke» ved University of Cambridge.

Fra 1618 til 1622 sang han igjen ved St. Pauls-koret under ledelse av Edward Pearce, som han betegnet som sin lærer.«Maister Edward Pearce the first, sometimes Maister of the Children of Saint Paules in London, and there my Maister», ref. tredje side i forordet til A Briefe Discourse Til tider virket Ravenscroft som musikklærer ved Christ's Hospital i London.

Ravenscroft skrev både kirkemusikk og verdslig musikk, framfor alt rounds og catches, eksempelvis «There were three ravens».

 Verk 
Trykte publikasjoner
 1609 Deuteromelia, rounds og catches
 1609 Pammelia, Musick's Miscellanie, sanger, catches
 1611 Melismata, sanger for tre, fire og fem stemmer
 1621 The Whole Booke of Psalmes, 105 firstemmige salmemelodier av Thomas Ravenscroft, John Dowland, Gilles Farnaby og Thomas Tomkins
 1614 A Briefe Discourse 

 Diskografi 
 Thomas Ravenscroft: Songs, Rounds & Catches. The Consort of Musicke, under ledelse av Anthony Rooley. Virgin Records, 1990

 Referanser og noter 

 Eksterne lenker 
 Omfattende kildesamling, faksimiler, moderne utgaver


 Ravenscroft-familien, Dictionary of Welsh Biography («Y Bywgraffiadur Cymreig»)

Kategori:Engelske komponister
Kategori:Renessansekomponister